|  |
| --- |
| Forma patvirtinta |
| Klaipėdos miesto savivaldybės administracijos |
| direktoriaus 2021 m. kovo 29 d. |
| įsakymu Nr.AD1-400 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(programos projekto vykdytojo organizacijos pavadinimas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(programos projekto vykdytojo organizacijos juridinio asmens kodas, adresas, telefono numeris, el. paštas)*

ATASKAITA GAUTA

2021 m. \_\_\_\_\_\_\_\_\_\_\_\_\_\_\_\_\_\_\_ d.

**JŪRINIŲ TRADICIJŲ PUOSELĖJIMO IR SKLAIDOS PROGRAMOS PROJEKTO**

**„JŪROS ŠVENTĖ“**

*(projekto pavadinimas)*

**ĮGYVENDINIMO I METŲ 2021 M. VEIKLOS REZULTATŲ ATASKAITA**

*(I, II ar III)*

2021 m. gegužės 19 d. Programos projekto vykdymo dalinio finansavimo iš savivaldybės biudžeto lėšų sutartyje Nr. J9-1339 (toliau – Sutartis) nurodytas projekto įgyvendinimo laikotarpis – nuo 2021 m. sausio 2 d. iki 2021 m. rugsėjo 30 d.

Sutartimi iš Klaipėdos miesto savivaldybės biudžeto lėšų programos projektui įgyvendinti I įgyvendinimo metams skirta 250 000 Eur.

1. **Programos projekto sutarties priede „Aprašymas“ numatytų tikslų ir uždavinių, projekto išliekamosios vertės aprašymas I** (I, II ar III) **projekto įgyvendinimo metais**

|  |
| --- |
| *Puoselėjanti jūrinę kultūrą, stiprinanti jūrinio miesto identitetą, skatinanti jūrinių tradicijų tęstinumą jūrines patirtis perduodant jauniems žmonėms – tokia Jūros šventė liepos 23-25 dienomis sugrįžo į Klaipėdą. Žinomiausio šalyje jūrinio renginio – Jūros šventės tikslai yra esminė renginio ašis apie kurią dėliojama šventės renginių programa, akcentai ir siekiamybės. Tarp daugelį metų numatomų tikslų – garsinti uostamiestį Lietuvoje ir už jos ribų, skleisti žinią apie Lietuvą kaip jūrinę valstybę, tęsti ir plėtoti ilgametę miesto kultūrinę tradiciją, puoselėti senąsias, kurti naujas su jūra ir jūrine kultūra siejamas kultūrinės raiškos formas, skatinti visuomenės susidomėjimą jūrinės kultūros istorija, tradicijomis, aktualijomis, ugdyti miesto visuomenės bendruomeniškumo, pasididžiavimo savo miestu jausmą, sukurti žaismingą, kultūringam poilsiui tinkamą aplinką, sudaryti prielaidas vystytis kultūriniams ryšiams, turizmui, verslui.*  *Kultūrai jos bendruomenei, jau daugiau nei metus išgyvenant sudėtingą ir neeilinių sprendimų laikotarpį, Jūros šventės grįžima,s išpildant iki pandeminę turinio programą – svarbus ir reikšmingas žingsnis viso miesto bendruomenės sutelkčiai.*  *Didžiausias pajūrio vasaros renginys, žymintis atmintiną valstybės datą – Jūros dieną, šiemet surengtas jau 62-ą kartą, o pilna ir gausia apimtimi - sugrįžo po vienerių metų pertraukos.*  *Jūros šventės svarba ne tik Klaipėdai, bet ir visai Lietuvai, dar kartą užtvirtinta išskirtiniu šių metų renginio akcentu – kolekcinės Jūros šventės monetos išleidimu.*  *Lietuvos bankas tęsdamas „Tradicinės lietuvių šventės“ seriją, kartu su renginio organizatoriumi VšĮ „Klaipėdos šventės“, likus savaitei iki Jūros šventės pristatė unikalią kolekcinę Jūros šventės monetą. Kolekcinės 5 eurų Jūros šventės monetos reverse atsirado šventinę nuotaiką sukuriantys Jūros šventės ir Klaipėdos simboliai, tarsi sūkurys įtraukiantys į pramogų ir pojūčių jūrą, o viršuje užrašas „Jūros šventė”. Monetos averse – Vyčio simbolis ir Klaipėdos miesto herbas, tarsi įspausti smėlyje ant jūros kranto, tarsi smėlyje išraižytas užrašas „Lietuva”. Moneta pagaminta iš sidabro ir inkrustuota gintaru. Unikali ir kolekcionierių laukiama moneta išleista 2500 egz.tiražu.*  *Kartu išleista to paties dizaino 1,50 euro nominalo Jūros šventės moneta. Monetos aversą sukūrė Eglė Ratkutė ir Adelė Žemaitienė, reversą – Rytas Jonas Belevičius. Kurią šventę ir kuriais kalendoriniais metais pažymėti monetoje, sprendžia Lietuvos banko monetų kūrimo komisija, pasitardama su konsultantais, etnologais, bei atsižvelgiant į konkrečiais metais numatomų įvykių, progų skaičių ir aktualumą. Jubiliejinės monetos pristatytos ir Jūros šventėje „Lietuvos banko“ paviljone.*  *2021-ųjų Jūros šventės tema – „Pasiilgto miesto istorijos”. Organizatoriai šiuo teiginiu atkreipė dėmesį į sudėtingą ir daug svarbių socialinio, kultūrinio gyvenimo elementų ištrynusį pandeminį laikotarpį. Lyg kompensacija prarastam laikui, neįvykusiems susitikimams, neįgyvendintoms kūrybinėms idėjoms, Jūros šventė sugrįžo, apjungdama pasiilgtas istorijas, pasiilgtus gyvenimo aspektus – teatrą, kiną, muziką. Renginio dalyviai pakviesti ne tik atrasti tai ko ilgėjosi pastaruosius metus, bet ir papasakoti savo pasiilgto miesto istoriją, savo Jūros šventės istoriją. Šventės temos/idėjos paskelbimas pastaraisiais metais tampa vienu laukiamiausių įvykių bendruomenėje. Tai tarsi simbolinis startas Jūros šventėje dalyvaujantiems kolektyvams, visuomeninėms organizacijoms, kūrėjams generuoti idėjas, kaip įdomiau, išradingiau save pristatyti ar parodyti, kaip kuo organiškiau įsilieti į bendrą šventės atmosferą.*  *62-osios Jūros šventės moto įkūnijo specialiai šiam renginiui kurtas vizualinis stilius, grafiniais elementais atliepęs PASIILGTO MIESTO žinią. Grafinis stilius apjungė kertinius Klaipėdos miesto simbolius – lyg kelionės žymas pasiilgto miesto link. Tarp pasirinktų elementų – Klaipėdos dramos teatras, Taravos Anikė, Klaipėdos miesto švyturys, laivai, kranai, jūros motyvai.*  *Į Jūros šventės 2021 kultūrinę programą buvo įtraukta virš 90 įvairaus pobūdžio renginių – profesionalių ir mėgėjiškų meno projektų, parodų, akcijų, sporto ir kitų visuomenės raiškos iniciatyvų. Oficiali Jūros šventės programa startavo liepos 23 d., penktadienį, ir baigėsi liepos 27 d., sekmadienį, tačiau renginiai – dedikacijos jūrai įvairiose Klaipėdos erdvėse vyko nuo ketvirtadienio, liepos 22 d. Klaipėdos bendruomenė 62-ąją Jūros šventę pasitiko parodomis, memorialinėmis ceremonijomis. Tikslų siekta pasitelkiant profesionalias ir mėgėjiškas bendruomenės iniciatyvas, naujus ir daugelį metų kartu renginį kuriančius partnerius, tikslingai formuojant 2021-ųjų renginio kultūrinę programą, siūlant renginio lankytojams naujas kultūrines erdves, pasiūlant vertingo turinio projektus, kuriant ir įgyvendinant efektyvią, nacionalinio masto renginio viešinimo programą.*  *Jūros šventės puošmena neabejotinai tapo sugrįžę burlaiviai. Liepos 23–25 d. Kruizinių laivų terminale ir Danės upės krantinėse švartavosi naujosios regatos „Baltic Regatta“ laivai. Be mažųjų C ir D klasės burlaivių, Į Klaipėdą atplaukė 5 A klasės ir 6 B klasės burlaiviai, iš viso – 22 keturių skirtingų klasių laivai.*  *Antrąją Jūros šventės dieną, liepos 24-ąją, dalyvaudamas vienoje seniausių, unikalių jūros šventės ceremonijų – žuvusiųjų jūroje pagerbime Baltijos jūroje, pagarbą jūrinei bendruomenei išreiškė LR Prezidentas Gitanas Nausėda.*  *Viena svarbiausių šių metų Jūros šventės ambicijų –* *po metų pertraukos, liepos 23-ąją, į Klaipėdos miesto gatves sugrąžinta didžioji Jūros šventės eisena. Apjungianti jūrą ir miestą, vandenį ir sausumą, šį kartą eisena buvo dedikuota Klaipėdos valstybinio jūrų uosto direkcijos įkūrimo ir nepriklausomo Klaipėdos uosto 30-mečiui. Kasmet vis išradingesnė, bet tuo pačiu ir gilias jūrines tradicijas išreiškianti eisena – daugelio Klaipėdos įmonių ir organizacijų vasaros planuose užima reikšmingą dalį. Šį kartą eisenoje žengė 48 įstaigos ir organizacijos, iš kurių net 8 šį jūrinį-kūrybinį iššūkį priėmė pirmą kartą. Eisenos dalyviai išsiskyrė spalvomis ir garsu, triukšmingu ir energingu savo idėjos išpildymu. Vienas sugrįžusios eisenos pakeitimų – dalyviai rikiavosi ir startavo iš Universiteto alėjos (Universiteto g.). Eisenai finišavus, Kruizinių laivų terminalo scenoje vyko oficiali Jūros šventės 2021 atidarymo ceremonija ir eisenos dalyvių apdovanojimas.*  *VšĮ „Klaipėdos šventės“ kryptingai keičia Jūros šventės programos turinį, veiksmo vietų apipavidalinimą, nuosekliai formuoja lankytojų srautus, mažindama muzikos festivaliui būdingų bruožų dominavimą ir išryškindama savitus Jūros šventės akcentus: jūrines tradicijas, vandens šou, buriavimą, tradicinius istorinius laivus, šventės eiseną.*  *Jūros šventės auditorija – visos Lietuvos žmonės neišskiriant kurios nors vienos jos grupės. Todėl aktualiu lieka siekis šventės renginius toliau sėkmingai skaidyti jaukiose Klaipėdos senamiesčio aikštelėse, kuriant jose ramesnio poilsio, pramogavimo erdves. Tokiu būdu tikslinėms auditorijoms rengiamos ir diktuojamos aktualios programos dalys, skirtingos lankytojų grupės įtraukiamos į specialiai joms suplanuotas veiklas ir poreikius atitinkančias aplinkas.*  *2021-ųjų Jūros šventės renginiai vyko šiose erdvėse:*   1. *Kruizinių laivų terminale įsikūrė didžiųjų koncertų scena, kurioje publika klausėsi populiariausių Lietuvos atlikėjų – „Sisters on Wire“, „The Roop“, Kastytis Kerbedis, Giedrė Kilčiauskienė, Donatas Montvydas, Marijonas Mikutavičius. Įspūdingai čia vykusius renginius papuošė Kruizinių laivų terminalo krantinėse sušvartuoti „Baltic Regatta“ burlaiviai.* 2. *Teatro aikštė. Šį kartą daugiau jaunajai auditorijai skirtoje Teatro aikštėje netrūko energingų pasirodymų, čia koncertavo žemaitiškai dainuojanti tlikėja Austieja, Vilius Popendikis, Gabrielius Vagelis, atlikėja KaYra, atlikėja iš Danijos Augustina Vaiginytė, klaipėdietis Jurijus Veklenko. Sekmadienį, liepos 25 d., čia vyko spalvingas, jungiantis ir buriantis Klaipėdos miesto savivaldybės Tautinių kultūrų centro pristatomas koncertas „Tautų paletė“. Koncerte skambėjo melodingos ukrainietiškos ir baltarusiškos dainos, spalvingi rusų šokiai, rytietiški motyvai armėniškose dainose, totoriškos ir iškalbingos žydų dainos.* 3. *Jono kalnelio sala. Atsinaujinusioje Jono kalnelio saloje Jūros šventės svečiams buvo pasiūlytos jaukios kino popietės ir vakarai. Puikius filmus garantuojantis „Kino pavasaris“ šį kartą kvietė du šventės vakarus, kurių repertuaras – apdovanoti, pripažinti ir įvertinti filmai. Jaukaus atokvėpio oaze tapusioje erdvėje penktadienį pristatyti du, o šeštadienį net keturi filmai, tarp kurių ir filmas mažiesiems.* 4. *Dienovidžio skveras. Jaukioje senamiesčio erdvėje Jūros šventės metu įsikūrė vaikams ir jų tėveliams skirtas miestas. Interaktyvi ir spalvinga erdvė šeimoms, mažiems ir dideliems dvi Jūros šventės dienas pristatė kūrybingą miesto piešimą ant kartoninių namelių, varžybas, estafetes, mankštas, jūrines veiklas.* 5. *Kūrėjų erdvė „Dizaino jūra“ (Turgaus g.atkarpa link Jono kalnelio). Išskirtinė erdvė skirta atrasti ir įvertinti unikalių dizainerių darbų. Daugiau nei 70 juvelyrų, drabužių ir interjero dizainerių iš visos Europos čia pristatė savo naujausius darbus, kolekcijas, tendencijas.* 6. *Turizmo gatvė (Turgaus g. 7). Jūros šventės dalyviams, jau penktus metus iš eilės buvo pristatyta Turizmo gatvė. Joje šeimininkavo nacionalinė turizmo skatinimo agentūra „Keliauk Lietuvoje“ bei turizmo informacijos centrai iš Vilniaus, Šiaulių, Plungės, Mažeikių, Kėdainių, Alytaus, Lazdijų, Druskininkų, Ignalinos, Marijampolės, Klaipėdos regiono ir kitų šalies miestų.* 7. *Mugė (Danės g., Tiltų g., Priešpilio g., Turgaus g.). Vienas lankomiausių Jūros šventės renginių, kuriame tarp daugiau nei 600 prekybininkų šventės lankytojams siūlomi tradiciniai tautodailės, lietuviškos virtuvės, kalvystės ir k.t. gaminiai.* 8. *Naujai šiemet suskambo aikštė prie burlaivio „Meridianas“, kuriame įsikūrė Jūros šventės renginius papildžiusi „Kaminkrėčio vasara“. Šalia „Klaipėdos – Lietuvos jaunimo sostinės“ burėmis pasipuošusio „Meridiano“ tris Jūros šventės dienas čia vyko jogos mankštos, šokiai, muzikiniai pasirodymai tarp kurių itin lauktas koncertas – „Trise valtyje, neskaitant šuns” su Kostu Smoriginu, Martynu Kuliavu ir Audriumi Balsiu. Sekmadienį čia vyko Lietuvos pensininkų sąjungos „Bočiai“ ir Klaipėdos miesto pagyvenusių žmonių asociacijos meno kolektyvų pasirodymai.* 9. *Jūros šventę ypač praturtinančia jūrinių ar „renginių ant vandens“ erdve tampa Dangės upė. Lietuvos jūrų muziejus šiemet jau 10-tą kartą organizavo tradicinių ir istorinių laivų paradą „Dangės flotilė“. Šių metų tema – „Sielą – jūrai!“. Laivų kapitonai, įgulos nariai, buriavimo entuziastai šiemet ir vėl kvietė pažinti medinį burinį laivyną, saugoti ir puoselėti savastį ir išskirtines pamario krašto senųjų žvejų tradicijas.*   *Jūros šventės šeštadienį, visus kvietė jau gražia tradicija ir neatsiejama Jūros šventės dalimi tapusios vikingų „drakonų“ laivų lenktynės VĮ Klaipėdos valstybinio jūrų uosto direkcijos taurei laimėti.*  *Biržos tiltas. Netikėta Jūros šventės naujiena nustebino einančius Biržos tiltu – čia įkurtas vandens fontanas-arka karštomis Jūros šventės dienomis tapo pramoga ne tik mažiesiems, bet ir solidiems Jūros šventės lankytojams.*   1. *Skonių aikštė (automobilių stovėjimo aikštelėje prie Pilies g.). Tradicinėje erdvėje – platus skonių ir maisto išsinešti pasirinkimas.* 2. *Pikniko (erdvė prie Kūlių Vartų g. esančio pramogų komplekso Bhouse) taip pat skambėjo muzika, lankytojams pasiūlytos įdomios ekskursijos.* 3. *Klaipėdos kultūros fabrikas. Vis dažniau Jūros šventės vietų žemėlapį papildanti erdvė. Šį kartą Kultūros fabriko (Bangų g. 5A) antro aukšto languose ant fasadinės pastato sienos iš Bastionų komplekso Jono kalnelio pusės, vyko šokių mokyklos CODA jaunųjų balerinų ir vertikalaus šokio šokėjų pasirodymai „Nuo baleto iki virtualaus šokio“. Pasirodymai itin palankiai įvertinti alternatyvių Jūros šventės renginių lankytojų.* |

**2. Informacija apie programos projekto renginių dalyvius I** (I, II ar III**) projekto įgyvendinimo metais**

|  |  |  |  |
| --- | --- | --- | --- |
| **Eil.**  **Nr.** | **Programos projekto dalyvis**  *(atlikėjas, lektorius, vertėjas, autorius, muzikinė grupė, institucija ir kt.)* | **Dalyvio vaidmuo programos projekte**  *(jų funkcijos projekte)* | **Šalies, iš kurio atvyko dalyvis, pavadinimas** |
| 1. | *Atlikėjas Kastytis Kerbedis* | *Muzikinės programos dalyvis* | *Lietuva* |
| 2. | *Atlikėja Austėja Gendvilaitė* | *Muzikinės programos dalyvis* | *Lietuva* |
| 3. | *Atlikėjas Vilius Popendikis* | *Muzikinės programos dalyvis* | *Lietuva* |
| 4. | *Atlikėjas Jurijus Veklenko* | *Muzikinės programos dalyvis* | *Lietuva* |
| 5. | *Grupė „Baltasis kiras“* | *Muzikinės programos dalyvis* | *Lietuva* |
| 6. | *Grupė „The Roop“* | *Muzikinės programos dalyvis* | *Lietuva* |
| 7. | *Atlikėja Giedrė Kičiauskienė* | *Muzikinės programos dalyvis* | *Lietuva* |
| 8. | *Grupė „Shishi“* | *Muzikinės programos dalyvis* | *Lietuva* |
| 9. | *Atlikėja Augustina Vaiginytė* | *Muzikinės programos dalyvis* | *Danija* |
| 10. | *Grupė „Planeta polar“* | *Muzikinės programos dalyvis* | *Lietuva* |
| 11. | *Atlikėjas Gabrielius Vagelis* | *Muzikinės programos dalyvis* | *Lietuva* |
| 12. | *Grupė „Sistes on wire“* | *Muzikinės programos dalyvis* | *Lietuva* |
| 13. | *Atlikėjas Marijonas Mikutavičius* | *Muzikinės programos dalyvis* | *Lietuva* |
| 14. | *Atlikėjų trio „Trise valtyje, neskaitant šuns“ -Kostas Smoriginas, Martynas Kuliavas ir Audrius Balsys* | *Muzikinės programos dalyvis* | *Lietuva* |
| 15. | *Atlikėjas Donatas Montvydas* | *Muzikinės programos dalyvis* | *Lietuva* |
| 16. | *DJ Tadas Mačijauskas* | *Muzikinės programos dalyvis* | *Lietuva* |
| 17. | *Atlikėja KaYra* | *Muzikinės programos dalyvis* | *Lietuva* |
| 18. | *DJ Audrius Baublys* | *Muzikinės programos dalyvis* | *Lietuva* |
| 19. | *Viešoji įstaiga „Vėjų teatras“* | *Teatrinis pasirodymas* | *Lietuva* |
| 20. | *Viešoji įstaiga „Teatras atviras ratas“* | *Teatrinis pasirodymas* | *Lietuva* |
| 21. | *Viešoji įstaiga „Stalo teatras“* | *Teatrinis pasirodymas* | *Lietuva* |
| 22. | *Viešoji įstaiga „Codalt“* | *Teatrinis pasirodymas* | *Lietuva* |
| 23. | *UAB „Europos kinas“* | *Kino seansai* | *Lietuva* |
| 24. | *SIA ARTISTIC* | *Šviesos-vandens instaliacija-fontana „Vandens arka“* | *Latvija* |
| 25. | *Marius Drukteinis* | *Koncertų Kruizinių laivų terminale vedėjas* | *Lietuva* |
| 26. | *Jūratė Žavoronkova* | *Jūros šventės eisenos tiesioginės transliacijos komentatorius* | *Lietuva* |
| 27. | *Tatjana Siniak* | *Jogos užsiėmimai Jūros šventėje* | *Lietuva* |

**3. Informacija apie programos projekto viešinimą visuomenės informavimo priemonėse, projekto vykdytojo organizacijos svetainėje, socialiniuose tinkluose I** (I, II ar III**) projekto įgyvendinimo metais**

|  |  |  |  |
| --- | --- | --- | --- |
| **Eil.**  **Nr.** | **Data** | **Informacijos šaltinio pavadinimas** | **Nuoroda internete** (jeigu tokia yra) |
| 1. | 2021-06-02 | Pranešimas spaudai po Jūros šventei ir „The Tall Ships Races“ atšaukimui skirtos spaudos konferencijos ,,Burlaiviai Klaipėdą papuoš per Jūros šventę“ | <https://www.15min.lt/pasaulis-kiseneje/naujiena/per-lietuva/apsispresta-burlaiviai-klaipeda-papuos-per-juros-svente-642-1513740> |
| 2. | 2021-06-02 | Pranešimas spaudai po Jūros šventei ir „The Tall Ships Races“ atšaukimui skirtos spaudos konferencijos ,,Burlaiviai Klaipėdą papuoš per Jūros šventę“ | <https://www.atviraklaipeda.lt/2021/06/02/siumete-juros-svente-be-slepyniu/> |
| 3. | 2021-06-02 | Pranešimas spaudai po Jūros šventei ir „The Tall Ships Races“ atšaukimui skirtos spaudos konferencijos ,,Burlaiviai Klaipėdą papuoš per Jūros šventę“ | <https://klaipedaassutavim.lt/naujienos/laisvalaikis/liepos-23-25-d-klaipedoje-vyks-juros-svente-bet-the-tall-ship-races-neivyks> |
| 4. | 2021-06-02 | Pranešimas spaudai po Jūros šventei ir „The Tall Ships Races“ atšaukimui skirtos spaudos konferencijos ,,Burlaiviai Klaipėdą papuoš per Jūros šventę“ | <https://www.lrt.lt/naujienos/lietuvoje/2/1423511/klaipeda-ruosiasi-juros-sventei-sugris-renginio-vizitine-kortele-didziosios-eitynes-zadamas-ir-burlaiviu-buriu-slamesys> |
| 5. | 2021-06-25 | Pranešimas spaudai ,,Pirmasis Jūros šventės pranašas – burlaivis „Atyla“ kviečia keliauti“ | <https://www.15min.lt/pasaulis-kiseneje/naujiena/kelioniu-ekspertas/pirmasis-juros-sventes-pranasas-burlaivis-atyla-kviecia-keliauti-638-1526006> |
| 6. | 2021-06-25 | Pranešimas spaudai ,,Pirmasis Jūros šventės pranašas – burlaivis „Atyla“ kviečia keliauti“ | <https://welovelithuania.com/pirmasis-juros-sventes-pranasas-burlaivis-atyla-kviecia-keliauti/> |
| 7. | 2021-06-28 | Pranešimas spaudai po Jūros šventę pristatančios spaudos konferencijos ,,Jūros šventė sugrįžta: speciali moneta, burlaiviai, atgimstančios erdvės“ | <https://www.delfi.lt/vasara/naujienos/juros-svente-grizta-su-trenksmu-papasakojo-ko-tiketis-ir-laukti-simet.d?id=87572109> |
| 8. | 2021-06-28 | Pranešimas spaudai po Jūros šventę pristatančios spaudos konferencijos ,,Jūros šventė sugrįžta: speciali moneta, burlaiviai, atgimstančios erdvės“ | <https://m.klaipeda.diena.lt/naujienos/klaipeda/miesto-pulsas/i-klaipeda-grizta-juros-svente-1032132> |
| 9. | 2021-06-28 | Pranešimas spaudai po Jūros šventę pristatančios spaudos konferencijos ,,Jūros šventė sugrįžta: speciali moneta, burlaiviai, atgimstančios erdvės“ | <https://www.lrt.lt/naujienos/kultura/12/1440895/juros-svente-grizta-didziausio-vasaros-renginio-issukis-kaip-islaviruoti-tarp-pandeminiu-gresmiu-ir-simtatukstantines-sveciu-minios> |
| 10. | 2021-06-28 | Pranešimas spaudai po Jūros šventę pristatančios spaudos konferencijos ,,Jūros šventė sugrįžta: speciali moneta, burlaiviai, atgimstančios erdvės“ | <https://www.lietuvosrytas.lt/kultura/meno-pulsas/2021/06/29/news/per-juros-svente-bures-sklaidys-karantino-stinguli-klaipeda-laukia-iki-puses-milijono-sveciu-19907609> |
| 11. | 2021-06-28 | Pranešimas spaudai po Jūros šventę pristatančios spaudos konferencijos ,,Jūros šventė sugrįžta: speciali moneta, burlaiviai, atgimstančios erdvės“ | <https://www.klaipeda.lt/lt/naujienos/naujienos/7655/juros-svente-sugrizta:1699> |
| 12. | 2021-07-14 | Pranešimas spaudai ,,Nuo šiandien galima rezervuoti Jūros šventės monetą“ | <https://www.15min.lt/pasaulis-kiseneje/naujiena/per-lietuva/jau-galima-rezervuoti-juros-sventes-moneta-642-1534976> |
| 13. | 2021-07-14 | Pranešimas spaudai ,,Nuo šiandien galima rezervuoti Jūros šventės monetą“ | <https://ve.lt/gyvenimas/laisvalaikis/nuo-siandien-galima-rezervuoti-juros-sventes-moneta> |
| 14. | 2021-07-14 | Pranešimas spaudai apie tradicinių istorinių laivų paradą „Dangės flotilė“ | <https://klaipeda.diena.lt/naujienos/klaipeda/miesto-pulsas/juros-svente-papuos-jubiliejine-danges-flotile-1034114> |
| 15. | 2021-07-16 | Pranešimas spaudai ,,Sugrįžtanti Jūros šventė – pagarba jūrinėms tradicijoms, burlaiviai ir pasiilgti jūros akcentai“ | <https://www.15min.lt/pasaulis-kiseneje/naujiena/per-lietuva/sugriztanti-juros-svente-pagarba-jurinems-tradicijoms-burlaiviai-ir-pasiilgti-akcentai-642-1536518> |
| 16. | 2021-07-16 | Pranešimas spaudai ,,Sugrįžtanti Jūros šventė – pagarba jūrinėms tradicijoms, burlaiviai ir pasiilgti jūros akcentai“ | <https://gargzdai.lt/sugriztanti-juros-svente-pagarba-jurinems-tradicijoms-burlaiviai-ir-pasiilgti-juros-akcentai/> |
| 17. | 2021-07-20 | Pranešimas spaudai „Jūros šventėje ypatingas dėmesys saugumui: žmonių srautų valdymas, SKIEPŲ stotelės ir nemokamos apsaugos priemonės“ | <https://www.lrytas.lt/sveikata/medicinos-zinios/2021/07/20/news/juros-sventeje-ypatingas-demesys-saugumui-zmoniu-srautu-valdymas-skiepu-stoteles-ir-nemokamos-apsaugos-priemones-20152122> |
| 18. | 2021-07-20 | Pranešimas spaudai „Jūros šventėje ypatingas dėmesys saugumui: žmonių srautų valdymas, SKIEPŲ stotelės ir nemokamos apsaugos priemonės“ | <https://ve.lt/aktualijos/klaipeda/juros-sventeje-ypatingas-demesys-saugumui-zmoniu-srautu-valdymas-skiepu/komentarai> |
| 19. | 2021-07-21 | Pranešimas spaudai „Pagrindinio Jūros šventės partnerio dovanos: nuo jūrinės eisenos iki fejerverko“ | <https://ve.lt/aktualijos/klaipeda/pagrindinio-juros-sventes-partnerio-dovanos-nuo-jurines-eisenos-iki-fejerverko> |
| 20. | 2021-07-23 | Pranešimas spaudai apie Jūros šventės renginius, aktualijas | <https://klaipeda.diena.lt/naujienos/klaipeda/miesto-pulsas/uostamiestyje-didzioji-juros-sventes-eisena-tiesiogiai-1035549> |
| 21. | 2021-07-23 | Pranešimas spaudai apie Jūros šventės renginius, aktualijas | <https://klaipeda.diena.lt/naujienos/klaipeda/miesto-pulsas/prasidejo-62-oji-juros-svente-klaipeda-velkasi-sventini-ruba-1035518> |
| 22. | 2021-07-23 | Pranešimas spaudai apie Jūros šventės renginius, aktualijas | <https://www.15min.lt/pasaulis-kiseneje/naujiena/per-lietuva/juros-svente-isisiubavo-burlaiviai-filmai-ir-fontanai-642-1539622> |
| 23. | 2021-07-23 | Renginių transliacijos per LRT | <https://www.lrt.lt/naujienos/tavo-lrt/15/1456153/klaipedos-juros-sventes-renginius-transliuos-lrt-lt> |
| 24. | 2021-07-23 | Pranešimas spaudai apie Jūros šventės renginius, aktualijas | <https://ve.lt/aktualijos/klaipeda/klaipeda-velkasi-sventini-ruba-senamiescio-pokyciai-jaukios-erdves-ir-atplauke> |
| 25. | 2021-07-23 | Pranešimas spaudai „Klaipėdoje prasideda 62-oji Jūros šventė” | <https://vakarinepalanga.lt/2021/07/23/klaipedoje-prasideda-juros-svente-trys-paros-ispudingu-jurisku-renginiu-issami-programa/> |
| 26. | 2021-07-23 | Pranešimas spaudai „Klaipėdoje prasideda 62-oji Jūros šventė” | <https://www.atviraklaipeda.lt/2021/07/23/juros-sventes-eisenoje-35-klaipedos-kolektyvai-ir-21-baltic-regatta-igula/> |
| 27. | 2021-07-24 | Pranešimas spaudai „Pirmoji Jūros šventės“ diena: eilė prie skiepų punkto, triukšminga eisena ir fejerverkas | <https://klaipedossventes.lt/2021/07/24/pirmoji-juros-sventes-diena-eile-prie-skiepu-punkto-triuksminga-eisena-ir-fejerverkas/> |
| 28. | 2021-07-24 | Pranešimas spaudai apie Jūros šventės kolekcinę monetą | <https://www.atviraklaipeda.lt/2021/07/24/juros-sventei-skirta-moneta-sulauke-didelio-populiarumo/> |
| 29. | 2021-07-24 | Pranešimas spaudai „Pirmoji Jūros šventės diena: eilė prie skiepų punkto, triukšminga eisena ir fejerverkas | <https://www.15min.lt/vardai/naujiena/lietuva/pirmoji-juros-sventes-diena-triuksminga-eisena-the-roop-ir-fejerverkai-1050-1539842> |
| 30. | 2021-07-24 | Pranešimas spaudai „Pirmoji Jūros šventės diena: eilė prie skiepų punkto, triukšminga eisena ir fejerverkas | <https://www.lrytas.lt/lietuvosdiena/aktualijos/2021/07/24/news/pirmoji-juros-sventes-diena-eile-prie-skiepu-punkto-triuksminga-eisena-ir-fejerverkas-20195260> |
| 31. | 2021-07-25 | Pranešimas spaudai „Antroji Jūros šventės diena su tradicinėmis ceremonijomis, azartiškomis veiklomis ir eilėmis skiepytis | <https://klaipedossventes.lt/2021/07/25/antroji-juros-sventes-diena-su-tradicinemis-ceremonijomis-azartiskomis-veiklomis-ir-eilemis-pasiskiepyti/> |
| 32. | 2021-07-25 | Pranešimas spaudai „Jūros šventei rimstant Klaipėdą paliks „Baltic Regatta“ burlaiviai | <https://klaipedossventes.lt/2021/07/25/juros-sventei-rimstant-klaipeda-paliks-baltic-regatta-burlaiviai/> |

***Pastabos:***

1.Visi VšĮ ,,Klaipėdos šventės“ parengti ir platinti pranešimai spaudai apie pasirengimą Jūros šventei 2021 ir jos renginius viešinti tinklapiuose [www.klaipedossventes.lt](http://www.klaipedossventes.lt), [www.kulturosuostas.lt](http://www.kulturosuostas.lt), socialinių tinklų paskyrose ,,Jūros šventė“, ,,Kultūros uostas“ ir kt.

2.Informaciniai pranešimai publikuoti miesto dienraščiuose ,,Klaipėda“, ,,Vakarų ekspresas“, ,,Lietuvos rytas“ bei jų administruojamuose internetiniuose portaluose [www.kl.lt](http://www.kl.lt), [www.ve.lt](http://www.ve.lt), [www.lrytas.lt](http://www.lrytas.lt), portaluose [www.atviraklaipeda.lt](http://www.atviraklaipeda.lt), [www.delfi.lt](http://www.delfi.lt), [www.lrt.lt](http://www.lrt.lt), [www.15min.lt](http://www.15min.lt), [www.welovelithuania.lt](http://www.welovelithuania.lt), [www.klaipedaassutavim.lt](http://www.klaipedaassutavim.lt)

3.TV reportažai apie Jūros šventę ir atskirus jos renginius transliuoti nacionaliniuose kanaluose LRT, TV3, ,,Lietuvos ryto TV“, regioninėje Balticum TV, VšĮ ,,Klaipėdos šventės“ atstovai Jūros šventę 2021 pristatė tiesioginėse transliacijose LRT TV laidose ,,Labas rytas, Lietuva“, ,,Laba diena, Lietuva“.

4. Jūros šventės metu liepos 23-25 d. rengtos tiesioginės transliacijos svarbiausių renginių bei operatyvūs pasijungimai iš įdomiausių šventės vietų, interviu su Jūros šventės svečiais – viso 25 pasijungimai (trukmė 4-20 min.).

**4. Informacija apie programos projekto vykdymui panaudotas lėšas** (projekto vykdytojo lėšos ir gautos pajamos už parduotus bilietus, leidinius ir kt., rėmėjų, partnerių indelis, Klaipėdos miesto savivaldybės, LR kultūros ministerijos, Lietuvos kultūros tarybos dalinis finansavimas), **nurodant jų formą ir finansinę išraišką I** (I, II ar III) **projekto įgyvendinimo metais**

|  |  |  |  |
| --- | --- | --- | --- |
| **Eil.**  **Nr.** | **Finansavimo šaltinis** | **Indėlio forma**  **(**finansinis įnašas, paslaugos, prekės, žmogiškieji ištekliai ir kt.) | **Finansinė indėlio išraiška**  **(Eur)** |
| 1. | UAB „Švyturys- Utenos alus“ | Finansinis įnašas | 45 000,00 |
| 2. | VĮ Klaipėdos valstybinio jūrų uosto direkcija | Finansinis įnašas | 30 000,00 |
| 3. | Akcinė bendrovė „Klaipėdos vanduo“ | Finansinis įnašas | 10 000,00 |
| 4. | Klaipėdos miesto savivaldybė | Finansinis įnašas | 250 000,00 |
|  |  | **Iš viso:** | **335 000,00** |

**5. Informacija apie programos projekto metu patirtas išlaidas ir gautas pajamas** **I** (I, II ar III) **projekto įgyvendinimo metais**

|  |  |
| --- | --- |
| **Išlaidos**  (kiek kainavo visas įgyvendintas programos projektas)  **(Eur)** | **Pajamos**  (gautos įgyvendinant programos projektą už parduotus bilietus, leidinius, dalyvio mokestis ir kt.)  **(Eur)** |
| **335 000,00** | **0,00** |

**6. Programos projekto įgyvendinimo I** (I, II ar III) **metais veiklos rodikliai**

|  |  |  |  |
| --- | --- | --- | --- |
| **Eil.**  **Nr.** | **Rodiklio pavadinimas ir mato vienetas** | **Planuoti rodikliai Sutartyje**  **\_\_I\_\_**  (I, II ar III)  **metais**  **(vnt.)** | **Faktiniai rodikliai**  **I**  **\_\_**  (I, II ar III) **metais**  **(vnt.)** |
| 1. | Renginių (veiklų) skaičius | 80 | **90** |
| 2. | Sutarčių ir (ar) susitarimų su fiziniais asmenimis skaičius, iš jų: | 20 | **26** |
| *2.1* | *su kultūros profesionalais iš Lietuvos skaičius* | *19* | ***24*** |
| *2.2.* | *su kultūros profesionalais iš užsienio skaičius* | *1* | ***2*** |
| 3. | Į projekto veiklas įtrauktų kultūros profesionalų skaičius, iš jų: | 150 | **165** |
| *3.1.* | *Į projekto veiklas įtrauktų kultūros profesionalų iš Lietuvos skaičius* | *145* | ***158*** |
| *3.2* | *Į projekto veiklas įtrauktų kultūros profesionalų iš užsienio skaičius* | *5* | ***7*** |
| 4. | Į projekto veiklas įtrauktų dalyvių skaičius, iš jų:  *(\*dalyvis – į projekto veiklas aktyviai įsitraukusių fizinių asmenų ir (ar) organizacijų skaičius)* | 400 | **410** |
| *4.1* | *Į projekto veiklas įtrauktų neįgalių dalyvių skaičius* | *0* | *0* |
| *4.2.* | *Į projekto veiklas įtrauktų dalyvių iš Lietuvos skaičius* | *390* | ***400*** |
| *4.3* | *Į projekto veiklas įtrauktų dalyvių iš užsienio skaičius* | *10* | ***10*** |
| 5. | Žiūrovų (lankytojų) skaičius | 400 000 | **400 000** |
| 6. | Savanorių skaičius | 10 | **20** |
| 7. | Skirtingų edukacinių programų skaičius, iš jų: | 0 | **0** |
| *7.1* | *(pildyti)* |  |  |
| *7.2* |  |  |  |
| 8. | Bendras edukacinių užsiėmimų skaičius | 0 | **0** |
| 9. | Edukacinėse programose dalyvausiančių skaičius | 0 | **0** |
| 10. | Koprodukcijų skaičius, iš jų:  *(\*Koprodukcija – bendra dviejų ar daugiau organizacijų kuriama produkcija, kūrinys)* | 0 | **0** |
| *10.1* | *Koprodukcijų su Lietuvos įmonėmis ar organizacijomis skaičius* | *0* | ***0*** |
| *10.2* | *Koprodukcijų su užsienio partneriais skaičius* | *0* | ***0*** |
| 11. | Informacijos apie projekto viešinimą nacionalinėse visuomenės informavimo priemonėse, projekto vykdytojo organizacijos svetainėje, socialiniuose tinkluose (pvz. „Facebook“ ir kt.) įrašų skaičius | 20 | **60** |
| 12. | Viešinimo kanalų skaičius | *25* | **25** |
| 13. | Projekto partnerių skaičius, iš jų: | 16 | **18** |
| *13.1* | *Projekto partnerių iš Lietuvos skaičius* | *15* | ***17*** |
| *13.2* | *Projekto partnerių iš užsienio skaičius* | *1* | ***1*** |
| 14. | Projekto rėmėjų skaičius, iš jų:  *(be projekto vykdytojo ir savivaldybės)* | 40 | **41** |
| *14.1* | *Projekto rėmėjų iš Lietuvos skaičius* | *40* | ***41*** |
| *14.2* | *Projekto rėmėjų iš užsienio skaičius* | *0* | ***0*** |
| *15.* | Gauta paramos suma (Eur), iš jų:  *(be organizacijos vykdytojo ir Savivaldybės indėlio, jei paremta paslaugomis, nurodyti jų finansinę išraišką)* | 65 000,00 | **85 000,00** |
| *15.1* | *Projekto rėmėjų iš Lietuvos paramos suma (Eur)* | *65 000,00* | ***85 000,00*** |
| *15.2* | *Projekto rėmėjų iš užsienio paramos suma (Eur)* | *0* | ***0*** |
| 16. | Atplauksiančių laivų į Klaipėdos uostą skaičius  *(\* Fiksuojamas į regatą /-as atplaukusių laivų skaičius)* | 0 | **0** |
| 17. | Programoje dalyvausiančių buriavimo praktikantų skaičius, iš jų: | 0 | **0** |
| *17.1* | *Programoje dalyvausiančių naujų buriavimo praktikantų skaičius* | *0* | ***0*** |
| 18. | Jūros šventėje dalyvausiančių organizacijų skaičius  (\**Fiksuojamas Jūros šventėje dalyvavusių organizacijų skaičius)* | *30* | **30** |
| 19. | Apdovanojimų, susijusių su projektu, skaičius |  |  |
| 20. | Apdovanojimų turinys (už ką ir apdovanojimų pavadinimai) |  | *(įrašyti)* |

**6. Kiti programos projekto įgyvendinimo kiekybiniai ir kokybiniai rezultatai I** *(I, II, III m.)* **2021 m.** (pagal Sutarties priedo „Aprašymas“ 2.10 papunktį)*:*

|  |  |  |  |
| --- | --- | --- | --- |
| **Eil.**  **Nr** | **Rodiklio pavadinimas ir mato vienetas** | **Planuoti rodikliai Sutartyje**  **\_\_I\_\_**  (I, II ar III)  **metais** | **Faktiniai rodikliai**  **\_\_I\_\_**  (I, II ar III) **metais** |
| 1. | Jūros šventė Klaipėdoje organizuojama nuo 1936 m. ir yra vienas kertinių jūrinės valstybės tapatumo formavimo įrankių. Ilgiausias tradicijas šalyje puoselėjantis renginys nepertraukiamai organizuojamas nuo Lietuvos nepriklausomybės atkūrimo, yra vienas vertingiausių ir brangiausiai vertinamų kultūrinių ženklų Lietuvoje, tiesiogiai tapatinamas su Klaipėdos miesto įvaizdžiu, uosto ir jūrininkų bendruomene.  2021 m. buvo 5 Tradiciniai renginiai jūrininkams pagerbti:  1) Memorialinė ceremonija prie paminklo dingusio laivo „Linkuva“ įgulai; 2) kapitono L. Stulpino pagerbimas; 3) Žuvusiųjų jūroje pagerbimas Smiltynėje, prie „Albatroso“ paminklo; 4) Vainikų nuleidimo Baltijos jūroje ceremonija; 5) Šv. Mišios už jūrininkus katalikų ir stačiatikių bažnyčiose.  Mato vnt. – Jūrines tradicijas palaikančių ir formuojančių renginių skaičius (vnt). | Jūrinio identiteto formavimas – padidinti iki 6 tradicinių renginių jūrininkams pagerbti | **5**  Pakelti planuoto rodiklio nepavyko dėl su COVID-19 susijusių neaiškumų iš anksto organizuojant ilgalaikę išliekamąją vertę turinčius jūrinius renginius |
| 2. | Į Jūros šventės eiseną įtraukti naujas, dar nedalyvavusias organizacijas.  2021 m. Jūros šventės eisenoje dalyvavo 48 organizacijos.  Mato vnt.- skaičius (vnt). | Miesto bendruomenės būrimas – Jūros šventės eisenoje naujų organizacijų iki 10 | 11 (naujų organizacijų) |
| 3. | Jūros šventė vienas lankomiausių, populiariausių renginių Lietuvoje. Pagal kompanijos „Google“ skelbiamus rezultatus, 2019 m. tarp paieškose dominuojančių renginių, Jūros šventė užėmė 4 vietą. Ją aplenkė tik „Fiba World Cup“, „Eurovizija 2019“, „Dakar 2019“.  Mato vnt.- renginio populiarumo pagal paiešką vieta „Google“ | Renginio populiarinimo rodiklis -3 vieta pagal „Google“ skelbiamus rezultatus | Nėra duomenų. Duomenys skelbiami sekančių metų pirmą ketvirtį. |

Patvirtiname, kad visa anksčiau nurodyta informacija yra išsami ir teisinga:

Projekto vykdytojo organizacijos vadovas Živilė Putnienė, komunikacijos

koordinatorė laikinai vykdanti

direktoriaus funkcijas

(parašas) (pareigos, vardas ir pavardė)

Vyriausiasis buhalteris (finansininkas) Vaida Urbonavičienė,

viešųjų pirkimų ir biuro koordinatorė

(parašas) (pareigos, vardas ir pavardė)

Programos projekto vadovas Živilė Putnienė, komunikacijos

koordinatorė laikinai vykdanti

direktoriaus funkcijas

(parašas) (pareigos, vardas ir pavardė)

Ataskaitą užpildė:

Živilė Putnienė, tel. Nr. 867317050, el. P. [zivile@jurossvente.lt](mailto:zivile@jurossvente.lt)

(vardas ir pavardė, tel. Nr., el. paštas) 2021 10 18

Ataskaitą priėmė Klaipėdos miesto savivaldybės administracijos Kultūros skyriaus vyriausiasis specialistas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(vardas ir pavardė, parašas) (data)